Public procurement notice: Prior Information Notice Without Call For Competition
Published: 2021-07-16
Buyer: Ministerstvo obrany Slovenskej republiky – Úrad pre investície a akvizície
Country: SK
Contract type: Services
CPV classification: 64200000 | 64211000 | 64212000 | 72400000

Technical requirements: Účelom prípravných trhových konzultácií je oslovenie hospodárskych subjektov, ktoré sa zaoberajú poskytovaním telekomunikačných služieb s cieľom informovať trh o pripravovanej zákazke a získať spätnú väzbu od potencionálnych záujemcov, stanoviť v pripravovanom verejnom obstarávaní predpokladanú hodnotu zákazky a objektívne parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania uvedené v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
Zabezpečenie poskytovania satelitnej siete pre potreby OS SR a rezortu MO SR. Zákazka pozostáva z dodania / nájmu zariadení a zabezpečenia hlasových a dátových služieb.
Komplexné zabezpečenie poskytovania pevných hlasových služieb telefónnych prípojok a poskytovania dátových služieb (ADSL, DSL, VDSL).
Zabezpečenie telekomunikačných okruhov / dodávka hardware, ktoré budú využívané ako prenosová trasa na účely súvisiace s potrebami OS SR a rezortu MO SR. Ide o analógové, digitálne okruhy, pričom v jednom prípade sa jedná o okruh, ktorý je určený pre potreby vzdušných síl.
Vybudovanie / poskytovanie služby internetovej konektivity v dvoch koncových bodoch s kapacitou pripojenia minimálne 1 Gbit/s.
Zriadenie a poskytovanie komplexnej, bezpečnej, efektívnej a ekonomicky výhodnej elektronickej komunikačnej služby (hlasové volania, SMS, MMS, internetové pripojenie v mobilných komunikačných zariadeniach). Zriadenie virtuálnej privátnej siete, čiže vytvorenie vnútropodnikovej siete pre SIM / eSIM karty registrované na verejného obstarávateľa.
a) Zúčastnená osoba (zástupcovia hospodárskeho subjektu) na prípravných trhových konzultáciách sa preukáže poverením od osoby oprávnenej konať za hospodársky subjekt.
b) Samotných prípravných trhových konzultácií sa budú môcť zúčastniť len hospodárske subjekty a/alebo ich zástupcovia, ktoré sú si vedomé zákonnej úpravy prípravných trhových konzultácií, dôsledkov vyplývajúcich z účasti hospodárskeho subjektu na prípravných trhových konzultáciách a súhlasia s nimi (§ 25 a § 40 ods. 7 zákona o verejnom obstarávaní) a zároveň sú oprávnené poskytovať požadované služby (telekomunikačné služby).
c) V záujme zabezpečenia princípu transparentnosti bude prípadná písomná komunikácia medzi verejným obstarávateľom a hospodárskym subjektom prebiehať elektronicky (emailom).
d) Účasť na prípravných trhových konzultáciách je dobrovoľná. Hospodársky subjekt potvrdí svoj záujem o účasť na prípravných trhových konzultáciách elektronicky na e-mailovú adresu tomas.hornik@mod.gov.sk najneskôr do 23. júla 2021. Záujem o účasť potvrdí zaslaním vyplneného formulára k prípravným trhovým konzultáciám na predmet zákazky (viď príloha č. 1 "Oznámenia o začatí prípravných trhových konzultácií"; dokument zverejnený v časti dokumenty zákazky na linku https://www.uvo.gov.sk/vyhladavanie-zakaziek/detail/dokumenty/433090).
e) Verejný obstarávateľ s cieľom osloviť čo najviac relevantných subjektov zverejní dokumenty a informácie v profile verejného obstarávateľa zriadenom na webovom sídle Úradu pre verejné obstarávanie - https://www.uvo.gov.sk/vyhladavanie-profilov/zakazky/8468 a na svojej webovej stránke www.mosr.sk.
f) Po uplynutí lehoty podľa písm. d) verejný obstarávateľ v závislosti od záujmu hospodárskych subjektov na prípravných trhových konzultáciách oznámi prostredníctvom emailu prihláseným hospodárskym subjektom konkrétny dátum, čas a miesto uskutočnenia prípravných trhových konzultácií (orientačne v termíne od 2. augusta 2021 do 11. augusta 2021, v priestoroch verejného obstarávateľa na adrese Za kasárňou 3, 832 47 Bratislava). Verejný obstarávateľ si vyhradzuje právo výberu konkrétneho termínu konania prípravných trhových konzultácií, pričom bude prihliadať na časové možnosti hospodárskych subjektov.